Rapidul este într-un haos de nedescris în play-off, Bogdan Lobopnț nu poate să redreseze o corabie în derivă, iar Dan Șucu face toate eforturile pentru a găsi un antrenor capabil care să ducă echipa în lupta la titlu. După ce a fost tăiat de pe listă Marius Șumudică, se încearcă aducerea unui tehnician străin, dar nu s-a renunțat definitiv nici la varianta Mircea Lucescu.
Dan Șucu încă nu și-a luat gândul de la Mircea Lucescu, chiar dacă a fost refuzat în primă fază de reputatul tehnician. În ultimele zile, patronul Rapidului a făcut două deplasări în Grecia, pentru a încerca să rezolve problema antrenorului. S-a întâlnit mai întâi cu nord-irlandezul Neil Lennon, apoi a mers împreună cu Mircea Lucescu la partida PAOK Salonic – Olympiakos. Informații exclusive, oferite de Horia Ivanovici și Robert Niță în direct la FANATIK SUPERLIGA.
„Am înțeles că ai niște informații foarte interesante despre Rapid. Am și eu unele, o să-și ridic mingea la fileu. Avem informații exclusive la FANATIK… Duminică seară, domnul Șucu a fost în Grecia. A doua oară a fost în Grecia, pentru că acum câteva zile s-a întâlnit la Atena cu Neil Lennon, unul dintre cei care ar putea fi tehnciainul Rapidului.
Duminică seara s-a întors în Grecia domnul Șucu, a mers cu avionul privat, a văzut un meci foarte important. În doar câteva zile, domnul Șucu merge de două ori în Grecia cu private jet-ul… Ce s-a întâmplat duminică, unde a fost, ce a făcut?”, a oferit Horia Ivanovici primele informații.
„Am vorbit cu niște prieteni de-ai mei, unul dintre ei e manager, impresar de jucători care colaborează cu PAOK. Am înțeles că a fost domnul Șucu împreună cu domnul George Copos, cu domnul Mircea Lucescu, a fost o întreagă delegație de români în tribunele stadionului din Salonic (n.r. – la meciul PAOK Salonic – Olympiakos 2-0)”, a venit Robert Niță cu mai multe amănunte.
„Atenție. Mircea Luecscu i-a invitat pe domnii Șucu și Copos, domnul Șucu a pus avionul privat la dispoziție. Dar informațiile FANATIK sunt că Mircea Lucescu a insistat ca domnul Șucu, împreună cu domnul Copos, să vină la această partidă, să se împrietenească și mai mult. Se strîng relațiile între Mircea Lucescu și Dan Șucu?”, a mai spus Horia Ivanovici.
„Știu că a fost o delegație mai mare, dar cunoscuți publicului de fotbal sunt domnii Dan Șucu, Mircea Lucescu și George Copos. Da, se poate spune că se strâng relațiile. Din moment ce domnii Șucu și Copos acceptă invitația lui Mircea Luvcescu și călătoresc împreună, e clar că 95% din timp se vorbește despre fotbal.
E clar că domnul Lucescu este dorit în Giulești, domnul Șucu are mare încredere în experiența și în ceea ce ar putea face Mircea Lucescu, dar mai este mult până departe”, a dezvăluit Robert Niță din culisele călătoriei „de taină” de la Salonic.
„Faptul că au fost împreună la meciul lui Răzvan Lucescu cred că este o veste optimistă pentru fanii rapidiști. Deci Șucu face presing puternic la Mircea Lucescu ca să-l aducă la Rapid”, a încercat Horia Ivanovici să afle cam ce șanse de reușită ar avea tentativa lui Dan Șucu de a-l instala ca antrenor principal pe Mircea Lucescu.
„Da, ar putea fi un pas înainte în ceea ce vrea să facă Dan Șucu. Imediat după meci au fost undeva și au mai stat de vorbă, iar în jur de miezul nopții au luat avionul privat și s-au întors la București. Cu ocazia asta s-a produs o apropiere și mai mare. Dar în momentul de față, din punctul meu de vedere, cred că este foarte greu să-l aducă pe Mircea Lucescu.
Domnul Șucu nu se lasă, de aia a și reușit în afaceri. Își face niște calcule, are proiecte pe termen mediu și lung, iar asocierea cu Mircea Lucescu nu va însemna automat, chiar dacă sună un pic ciudat, câștigarea campionatului mâine. Va fi probabil un proiect pe termen mediu, cu niște investiții pe măsură.
Să ne gândim că Rapidul e pe locul 6 și indiferent cine vine antrneor are nevoie de niște investiții și în infrastructură, și în lotul d ejucător, care să te facă cel puțin să te bați la titlu.”, a încheiat Niță.